- Aelez hep divronn kennebeut m eus ket bet gwelet,  he deus lavaret ma mamm en ur sevel deus taol, evit diskouez e oa klozet an abadenn.    Aet on kuit deus an ti. Aet on da gaout Jukondin, rak digant piv goulenn un tamm frealz, a-hend-all ? Schrödinger ar gazhez a oa o heoliañ war ar vurig dirak an ti, mes santet he deus ne oan ket prest da chom da flourañ anei ha kavet he deus gwelloch steuziañ e-mesk an hortensia.  En ur arriet e ti Jukondin, m eus kavet e vreur bihan, Nuz ; sell, unan hag a zo dober e bask kentañ ar bloaz-mañ ivez,  peogwir emañ er chwechvet klas.  - Kondin ! n em gavet ma choar-gaer ! en deus bleujet.  Graet m eus ur chruz dam skoaz, ha pignet on betek kambr e vreur bras.    Kroget o doa an traoù etre Jukondin ha me bloaz hanter zo. En ur sal-permanañs e oamp, talchari a bep sort en-dro deomp, ha hennezh bras em chichen o sellet deus plañioù moteurioù ha deus grafikoù.  - Sell, ur cheflusker Wankel, a lâran a-greiz tout.  Hag eñ da sellet diouin gant daoulagad ront ur yar alvaoñ,  da gentañ, ha gant interest, goude-se.  - Gouzout a rez dimeus an traoù-se ? a choulenn.  - Un tammig.  Ha neuze on chomet da sikour aneañ da glask un dra bennak war e chrafik, padal, m eus ket klevet ar chloch o son ha diwezhat e oan war-lerch, ken on bet tapet gant an evezhier meur. Leñvañ a raen, peogwir e oan bet skandalet - a-hervez m boa graet ur respont dichipot ha difoutre -, peogwir em boa ur binijenn droch dober - adskrivañ div bajenn hep mann ebet da glask -, peogwir ne  gavfen den ebet en ur en em gavout er gêr, Monique a vije diwezhat o tont deus ar Skol Veur, Joel a oa e Bourdel betek fin ar sun. Memestra e oa ret dam chalon kaletaat ; chomet on da gempenn ma figur ha ma blev a-raok mont kuit eus ar skolaj.  Jukondin a oa o chedal achanon dirak ar porrastell, gant ur mouschoarzh lentik.  - Gouelet peus, emezañ en ur gregiñ em brech kleiz, ha m eus ket gallet miret, ranket m eus gouelañ adarre, ha digemeret n deus achanon etre e zivrech, hag e leñven  par ma chellen war e anorak chwezh ar chi gleb gantañ, tra ma tremene e vizied em blev, hag e kaven gras bezañ aze kentoch eget bezañ ma-un er gêr dirak un tasad chokolad, hag e leñven muioch choazh dre ma santen e alan tomm ha tener war ma skouarn ha war ma chil, ha chom a raen aze hag eñ ne grede ket fiñval ivez, daoust dar yenïen.  - Ambroug a rin achanout betek ar gêr, en doa lavaret a-benn ar fin.  Hag abaoe an deiz-se m boa kavet aneañ seul daol ma m boa ezomm a vezañ frealzet.    O labourat e oa war e wele, o klask repariñ ur votez sport. Kreskiñ a ra e dreid kement ha ma re ivez, douetus. Taolet en deus anei en ur chorn eus ar gambr ha savet eo da zont da bokañ din. Trist eo din anzav kement-mañ, mes koahañ a ran ( evel ar choar dirak an tan ) pa vezan etre e zivrech ; en em frotañ a ran outañ, gwashoch evit ur vandenn baper da bakañ kelien.  Ur wech achuet hon frapad kentañ lip-muzelloù, e kontan deañ danvez al lizher emaomp o paouez resev, mes an taol-mañ  ez eo komzoù dipitus a glevan gantañ : neo ket fall kaout darempredoù gant e dud kozh, degas a reont atav un dra bennak disheñvel diouzh ar pezh eo gouest ar re all da zegas. Aes eo deañ lâret, emañ e bevar a re gozh o chom e Plougastell, hag ouzhpenn, un tonton Daig amañ, ur voereb Maitiodina aze, ur vamm gozh kuñv pemzek vloaz ha pevar-ugent e Leur ar March, bet e oan ur wech asambles gantañ o welet anei, plijet a ra deañ komz brezhoneg ganti zoken. E-kichen me m eus daou istrogell war-nes dibarkiñ  deus Neuilly, hag a vo o vouzariñ achanomp hep ehan gant doare Charles Pasqua, problemoù RPR Paris, ar ch-CAC40, kresk pe digresk ar Bours, an tailhoù evit paeañ feneanted, ar mitizhien o klask bezañ paeet en tu all dar SMIC, hag all, hag all. Jukondin ne chell ket kompren ; en em lakaet on da leñvañ ; stardet en deus achanon un tammig muioch.  Evit afer-se ez eo ar memes randonenn a gleven gantañ : mont memestra dober ma fask kentañ. Pelech ta e oa ar paotr en doa prestet din Testamant Jean  Meslier hag en doa bet ganin oberennoù klok Alfred Jarry da lenn ? Ouzhpenn-se, en doa restaolet anee din asambles gant un droidigezh en doa graet eus ar Basion e Stumm ur Redadeg Biloioù en brezhoneg. Santout a raen e oan war-nez birviñ, hag e teue komzoù taerroch-taerrañ ganin.  - Hag out prest da zont da welet achanon o vale dar paz soudard betek an iliz ? Oh when the saints go marching in, ha tout an traoù-se, moarvat ?  Dispeget m eus dioutañ, fuloret an tamm achanon. Remerket m eus  neuze e oa prest son kentañ pardon Sant Biroullig da dregerniñ gantañ ; war he zu mat e oa ar vazhoulenn, deñ. Feuket e oan, ha fier din war un dro. Bravat efed a rae ma chounnar warnañ !